Min 13-årige datter og jeg havde et rigtig dejligt ophold i denne nyistandsatte og nymøblerede, lyse og hyggelige lejlighed. Vi blev taget rigtig godt imod af værten Carl og hans kone, som begge er meget venlige og varme mennesker.
De havde sørget for nogle lækkerier, som specielt min datter var rigtig glad for :-)
Der var store, lækre håndklæder på badeværelset, og en god, stor og skøn dyne på sengen.
Lejligheden har seperat indgang, og ligger tæt på undergrundstationen. Her er der et mindre supermarked, restauranter, en iscafe, en kaffebar m.m. Men der er stille og roligt på vejen hvor huset ligger.
Carl's beskrivelse af lejligheden er meget præcis, og jeg kan kun varmt anbefale dette sted.